open-index/open-wikipedia-markdown huggingface dataset:
เครื่องทัวริง

**เครื่องจักรทัวริง** () เป็นเครื่องจักรนามธรรมที่แอลัน ทัวริงได้คิดค้นขึ้นใน ค.ศ. 1936 (พ.ศ. 2479) เพื่อการนิยามขั้นตอนวิธีหรือ 'กระบวนการเชิงกล' อย่างชัดเจนแบบคณิตศาสตร์  เครื่องจักรทัวริงได้ถูกใช้อย่างแพร่หลายในการศึกษาวิทยาการคอมพิวเตอร์เชิงทฤษฎี โดยเฉพาะในทฤษฎีความซับซ้อนในการคำนวณและทฤษฎีการคำนวณ ข้อปัญหา (thesis) ที่ว่าโมเดลของเครื่องจักรทัวริงนั้นครอบคลุมกระบวนการเชิงกลทั้งหมด ในการคำนวณทางตรรกศาสตร์และคณิตศาสตร์ เป็นที่รู้จักกันในชื่อข้อปัญหาของเชิร์ช-ทัวริง

แนวคิดของเครื่องจักรทัวริงนั้นต้องการจะอธิบายการทำงานของคนที่ปฏิบัติตามขั้นตอนที่ระบุไว้อย่างชัดเจน เพื่อแก้ไขข้อมูลที่ถูกบันทึกไว้ในกระดาษที่เรียงต่อกันความยาวไม่จำกัด โดยที่กระดาษแผ่นหนึ่งจะสามารถเก็บสัญลักษณ์ได้หนึ่งตัวจากสัญลักษณ์ที่เป็นไปได้จำนวนจำกัด  ผู้ปฏิบัติงานนั้นจะต้องจดจำสถานะหนึ่งจากสถานะที่เป็นไปได้ที่มีจำนวนจำกัด และขั้นตอนที่ระบุให้เขาทำงานนั้นจะอยู่ในลักษณะเช่น "ถ้าสถานะของคุณคือ 42 และสัญลักษณ์บนกระดาษที่คุณเห็นคือ '0', ให้เปลี่ยนสัญลักษณ์นี้เป็น '1', จดจำว่าสถานะใหม่เป็น 17 และไปทำงานต่อกับกระดาษแผ่นถัดไป"

เครื่องจักรทัวริงนั้นไม่เกี่ยวข้องกับการทดสอบของทัวริง ซึ่งถูกใช้เพื่ออธิบายความหมายของปัญญาประดิษฐ์โดยทัวริง

เครื่องจักรทัวริงที่สามารถจำลองการทำงานของเครื่องจักรทัวริงเครื่องใด ๆ ก็ได้เรียกว่า **เครื่องจักรทัวริงสากล** (universal Turing machine) หรือเรียกสั้นๆ ว่า **เครื่องจักรสากล**  ทัวริงอธิบายไว้ใน ค.ศ. 1947 (พ.ศ. 2490) ว่า

คเรื่องจักรทัวริง
คเรื่องจักรทัวริง
หมวดหมู่:วิทยาการคอมพิวเตอร์เชิงทฤษฎี
วิทยาการศึกษาสำนึก

**วิทยาการศึกษาสำนึก** หรือ **ฮิวริสติก** (heuristic) เป็นทั้งศาสตร์และศิลป์ของการค้นหาและการประดิษฐ์ มาจากภาษากรีกเช่นเดียวกับคำว่า *[[ยูเรกา]]* (eureka, εὑρισκω) ซึ่งหมายถึง ข้าพเจ้าพบแล้ว ("I find") การค้นพบฮิวริสติกเป็นผลมาจากความพยายามไตร่ตรองอย่างถึงที่สุด

นักคณิตศาสตร์ชื่อ จอร์จ โพลยา (George Polya) ทำให้ฮิวริสติกได้รับความนิยมในคริสต์ศตวรรษที่ 20 ในหนังสือของเขาที่ชื่อ *แก้ปัญหาอย่างไร* (*[[:en:How to Solve It|How to Solve It]]*) ปกติแล้วเมื่อนักเรียนได้เรียนบทพิสูจน์ทางคณิตศาสตร์แล้ว พวกเขามักไม่ทราบว่าจะหาบทพิสูจน์ดังกล่าวได้อย่างไรเพราะเป็นเรื่องที่ยากมาก หนังสือ *แก้ปัญหาอย่างไร* ได้เก็บรวบรวมไอเดียเกี่ยวกับฮิวริสติกที่เขาใช้สอนนักศึกษา ซึ่งหนังสือนี้เป็นสิ่งที่ช่วยแนะแนวทางที่มองปัญหาและวิธีการแก้ปัญหาได้

;ฮิวริสติกที่ใช้ทั่วไป
* ถ้าเราพบว่าปัญหานั้นทำความเข้าใจได้ยาก ให้ลองวาดรูปดู
* ถ้าเราไม่สามารถหาคำตอบได้ ให้ลองสมมติว่าเรามีคำตอบอยู่แล้วและดูว่าคำตอบเหล่านั้นให้อะไรกับเราบ้าง ("ทำงานย้อนหลัง")
* ถ้าปัญหานั้นมีลักษณะเป็นนามธรรม ให้ลองนึกถึงตัวอย่างที่จับต้องได้
* ให้ลองแก้ปัญหาในกรณีทั่วไปก่อน ("เรื่องประหลาดของนักคิด": แผนการที่มุ่งเป้าสูงกว่ามีโอกาสสำเร็จมากกว่า)

## อ้างอิง

หมวดหมู่:การแก้ปัญหา
เลขคณิตมอดุลาร์

**เลขคณิตมอดุลาร์** (Modular arithmetic) เป็นระบบเลขคณิตที่มีรากฐานมาจากระบบจำนวนเต็มทั่วไป แต่จำนวนในระบบนี้จะมีการหมุนกลับในลักษณะเดียวกันกับเข็มนาฬิกาเมื่อมีค่าถึงค่าบางค่าที่กำหนดไว้ ซึ่งค่านี้จะเรียกว่า *มอดุลัส* กล่าวคือ ตัวเลขที่มีค่าเกินค่าของมอดุลัส จะถูกปรับค่าให้เป็นเศษของจำนวนนั้นเมื่อหารด้วยมอดุลัส ยกตัวอย่างเช่น ภายใต้มอดุลัสที่เป็น 9 เลข 13 จะถูกปรับให้เหลือ 4 หรือ ผลบวกของ 4 กับ 7 ก็คือ 2

## การสมภาคกันของจำนวน
เราจะกล่าวว่าจำนวนเต็ม a และ b **สมภาคกัน** ภายใต้มอดุโล m ได้เมื่อผลต่างของสองจำนวนนั้นสามารถหารลงตัวได้ด้วย m หรืออาจจะกล่าวได้อีกอย่างคือ จำนวนเต็ม a กับ b เมื่อหารด้วย m จะเหลือเศษเท่ากัน การสมภาคกันของ a และ b สามารถเขียนได้ในรูป 
:a\equiv b\pmod{m}
ตัวอย่างเช่น
:26\equiv14\pmod{12}
ความสัมพันธ์ของการสมภาคกันเป็นความสัมพันธ์สมมูล (equivalence relation) และชั้นสมมูล (equivalence class) ของจำนวนเต็ม *a* สามารถเขียนได้ในรูป [*a*]*n* ซึ่งความสัมพันธ์สมมูลตัวนี้มีคุณสมบัติเพิ่มเติมอีกหลายอย่าง ยกตัวอย่างเช่น: ถ้า
:a_1\equiv b_1\pmod{m}
และ
:a_2\equiv b_2\pmod{m}
แล้ว
:a_1+a_2\equiv b_1+b_2\pmod{m}
และ
:a_1a_2\equiv b_1b_2\pmod{m}

## ประวัติ
คาร์ล ฟรีดริช เกาส์เป็นผู้นำเสนอเลขคณิตมอดุลาร์ในหนังสือ *[[:en:Disquisitiones Arithmeticae|Disquisitiones Arithmeticae]]* ในปีค.ศ. 1801 (พ.ศ. 2344)

## คุณสมบัติ
ถ้า *a* ≡ *b* (mod *n*) แล้ว และ *b* ≡ *c* (mod *n*) ดังนั้น *a* ≡ *c* (mod *n*)
* สมบัติการสลับที่ :

## ดูเพิ่ม

* กรุปการคูณของจำนวนเต็มมอดุโล n
* ทฤษฎีบทเศษเหลือของจีน

## แหล่งข้อมูลอื่น
* ในบทความ modular art แสดงการประยุกต์ใช้เลขคณิตมอดุลาร์ในดนตรี

ลเลขคณิตมอดุลาร์
ลเลขคณิตมอดุลาร์
ลเลขคณิตมอดุลาร์
ลเลขคณิตมอดุลาร์
ปัญหาความสอดคล้องแบบบูล

**ปัญหาความสอดคล้องแบบบูล** หรือ **SAT** ()  เป็นปัญหาการตัดสินใจอย่างหนึ่งที่ถูกกล่าวถึงบ่อย ๆ ในศาสตร์ทางด้านทฤษฎีความซับซ้อนในการคำนวณ ตัวอย่างของปัญหา (instance) สำหรับปัญหานี้ก็คือ นิพจน์บูลีน (boolean expression) ที่ประกอบด้วยตัวแปร ตัวเชื่อมต่าง ๆ และวงเล็บ  ปัญหานี้ถามคำถามที่ว่า สำหรับนิพจน์บูลีนที่กำหนด เราสามารถทำให้นิพจน์เป็นจริงโดยการกำหนดค่าให้กับตัวแปรได้หรือไม่ 

ในกรณีที่เราสามารถกำหนดค่าความจริงให้กับตัวแปรแล้วทำให้นิพจน์เป็นจริงได้ เราจะกล่าวว่านิพจน์นั้น **สามารถทำให้เป็นจริงได้** (satisfiable) ปัญหา SAT จัดอยู่ในกลุ่มของปัญหาเอ็นพีบริบูรณ์ (NP-complete) 

ในบางครั้งเราอาจจะสนใจศึกษาความซับซ้อนของรูปแบบที่ต่างกันออกไปของปัญหา SAT ยกตัวอย่างเช่นปัญหา SAT แบบที่นิพจน์บูลีนอยู่ในรูปมาตรฐานแบบเชื่อม (หรือ Conjunctive Normal Form---CNF) ในกรณีนี้ถ้าแต่ละประพจน์เลือก (disjunct) ประกอบด้วยตัวแปรไม่เกิน 3 ตัวแปรเราจะเรียกปัญหาว่า 3-SAT ซึ่งเป็นปัญหาเอ็นพีบริบูรณ์เช่นเดียวกัน  อย่างไรก็ตาม ในกรณีที่ตัวแปรในแต่ละประพจน์เลือกมีไม่เกิน 2 ตัวแปร (เรียกว่าปัญหา 2-SAT) นั้น เรามีอัลกอริธึมที่มีประสิทธิภาพในการแก้ปัญหาได้ นั่นก็คือ 2SAT \in P หรือหากจะพูดให้ชัดเจนกว่านั้น 2SAT \in NL \subseteq P  (ทั้งนี้เนื่องจากขั้นตอนวิธีที่ใช้แก้ปัญหา 2-SAT เป็นขั้นตอนวิธีที่ทำงานโดยใช้เนื้อที่เป็นลอการิธึมบนเครื่องจักรทัวริงเชิงไม่กำหนดเท่านั้น) 

## ความยากของปัญหา

## ขั้นตอนวิธีที่ใช้สำหรับปัญหา

หมวดหมู่:ทฤษฎีการคำนวณ
หมวดหมู่:พีชคณิตแบบบูล
กราฟ

**กราฟ** อาจหมายถึง:
* โดยทั่วไปแล้ว **กราฟ** ถูกใช้ในความหมายเดียวกับแผนภูมิ (chart)
* ในคณิตศาสตร์ คำว่า **กราฟ** สามารถมีได้สามความหมาย
** ในทฤษฎีกราฟ, **[[กราฟ (คณิตศาสตร์)|กราฟ]]** คือวัตถุเชิงนามธรรมที่ประกอบด้วยจุดยอด (หรือ *โหนด*) และ เส้นเชื่อม ระหว่างคู่ของจุดยอด
** **[[กราฟของฟังก์ชัน]]** f:X\rightarrow Y คือเซ็ตของทุก ๆ คู่อันดับ (x,f(x))
** **[[กราฟของความสัมพันธ์]]** เป็นนิยามที่กว้างขึ้นของกราฟของฟังก์ชัน
* ในวิทยาการคอมพิวเตอร์, **[[กราฟ (โครงสร้างข้อมูล)|กราฟ]]** คือโครงสร้างข้อมูลที่ใช้แสดงกราฟทางคณิตศาสตร์
* **[[กราฟ (บรรดาศักดิ์)|กราฟ]]** คือบรรดาศักดิ์เยอรมันที่เทียบเท่ากับเคานต์
* **[[เกรฟ]]** หรือมีการอ่านว่า **กราฟ** (grave) เครื่องหมายเสริมสัทอักษร

หมวดหมู่:กราฟ
การผูกดวง

**การผูกดวง** () เป็นการสร้าง **[[ดวง]]** เพื่อแสดงตำแหน่งและความสัมพันธ์ระหว่างดวงดาวแต่ละดวงในวิชาโหราศาสตร์

การผูกดวง คือการวางดวงดาว และลัคนาลงในราศีต่าง ๆ ในรูปดวงชะตา ในเวลาขณะที่สนใจ หรือเวลาเกิด, หรือการแสดงตำแหน่งดวงดาวบนวงกลมจักราศี เปรียบเสมือนการจำลองท้องฟ้าและตำแหน่งดวงดาวที่อยู่ในระบบสุริยะจักรวาฬ ลงบนแผ่นกระดาษ โดยเขียนเป็นรูปวงกลมและแบ่งวงกลมนั้นออกเป็นสิบสองช่อง ที่เรียกว่าราศี

ทั้งนี้มุมมองของดวงชะตาที่ใช้ในปัจจุบันเมื่อมองในท้องฟ้าแล้วเจ้าชะตาจะมองฟ้าโดยหันหน้าไปทางทิศใต้ และทิศตะวันออกจะอยู่ซ้ายมือ ตะวันตกอยู่ขวามือ ดังนั้นรูปดวงชะตาจึงมองฟ้าในระนาบเดียว จึงไม่ได้มองฟ้าเมื่อหันไปทางตะวันออก แต่มีโหราศาสตร์บางระบบที่พิจารณาทั้งสองส่วนพร้อมกันไป
หมวดหมู่:โหราศาสตร์
ประชากร

**ประชากร** (Population) หมายถึง กลุ่มของสิ่งมีชีวิตชนิดเดียวกัน (โดยเฉพาะสปีชีส์เดียวกัน) ที่อาศัยอยู่ในพื้นที่ทางภูมิศาสตร์เดียวกัน และอยู่ในช่วงเวลาเดียวกัน โดยคำนี้สามารถใช้ได้ทั้งกับมนุษย์และสิ่งมีชีวิตอื่น ๆ เช่น ประชากรนกในป่าเขาใหญ่ หรือประชากรเสือในพื้นที่อนุรักษ์

ในทางชีววิทยา การศึกษาประชากรมักเน้นที่จำนวนของสิ่งมีชีวิต การกระจายตัวในพื้นที่ และการเปลี่ยนแปลงของขนาดประชากรเมื่อเวลาผ่านไป ซึ่งเกี่ยวข้องกับการเกิด การตาย การย้ายเข้า และการย้ายออก ขณะที่ในวิทยาศาสตร์สังคม โดยเฉพาะประชากรศาสตร์ (Demography) คำว่า "ประชากร" มักใช้กับกลุ่มมนุษย์เท่านั้น

## สาขาที่เกี่ยวข้องกับการศึกษาประชากร

**[[พลศาสตร์ประชากร]]** (Population dynamics) ศึกษาโครงสร้างและการเปลี่ยนแปลงของประชากร เช่น การเกิด การตาย การอพยพ รวมถึงอัตราการเจริญพันธุ์

**[[ประชากรศาสตร์]]** (Demography) ศึกษาการเปลี่ยนแปลงของประชากรมนุษย์ โดยพิจารณาจากปัจจัยต่าง ๆ เช่น อายุ เพศ เชื้อชาติ รายได้ การศึกษา รวมถึงพฤติกรรมทางสังคม

**[[สังคมวิทยา]]** พิจารณาประชากรในบริบทของความสัมพันธ์และโครงสร้างทางสังคม

**[[เศรษฐศาสตร์ประชากร]]** ศึกษาผลกระทบของขนาดและโครงสร้างประชากรที่มีต่อเศรษฐกิจ เช่น ตลาดแรงงาน การผลิต และการบริโภค

**[[ภูมิศาสตร์ประชากร]]** ศึกษาการกระจายของประชากรบนพื้นผิวโลก และความสัมพันธ์ระหว่างประชากรกับสิ่งแวดล้อมทางกายภาพ

## ประชากรในทางรัฐศาสตร์
ในบริบทของรัฐ ประชากรหมายถึงบุคคลที่มีความผูกพันทางกฎหมายหรือรัฐธรรมนูญกับรัฐนั้น กล่าวคือ ต้องถือสัญชาติของรัฐ และมีสถานะเป็นส่วนหนึ่งของ "องค์ประกอบแห่งรัฐ" ซึ่งประกอบด้วยดินแดน รัฐบาล และประชากร ประชากรในที่นี้แตกต่างจาก "ผู้พำนักชั่วคราว" หรือ "ชาวต่างชาติ" เช่น นักท่องเที่ยว หรือผู้ที่เปลี่ยนเที่ยวบินในประเทศหนึ่ง ซึ่งอยู่ภายใต้อำนาจรัฐในช่วงเวลาจำกัดแต่ไม่ใช่ประชากรถาวร

## ความหนาแน่นประชากร
**[[ความหนาแน่นประชากร]]** (Population density) คือ จำนวนของประชากรต่อหน่วยพื้นที่ เช่น คนต่อตารางกิโลเมตร เป็นเครื่องมือสำคัญที่ใช้ในการวางแผนพัฒนาเมืองและทรัพยากร โดยพื้นที่ที่มีความหนาแน่นสูงมักประสบปัญหา เช่น การจราจรแออัด มลพิษ หรือการขาดแคลนที่อยู่อาศัย

## ปัญหาและแนวโน้มของประชากร
ในศตวรรษที่ 21 โลกกำลังเผชิญกับประเด็นประชากรที่ท้าทาย ได้แก่

**การเพิ่มขึ้นของประชากรโลก** โดยเฉพาะในทวีปแอฟริกาและเอเชียใต้

**ประชากรสูงอายุ** ในประเทศพัฒนาแล้ว เช่น ญี่ปุ่น เยอรมนี และไทย

**การเคลื่อนย้ายถิ่นฐาน** ทั้งในรูปแบบของการอพยพ (Migration) และผู้ลี้ภัย (Refugees)

**การขาดแคลนแรงงาน** และผลกระทบต่อระบบบำเหน็จบำนาญ

**ปัญหาสิ่งแวดล้อมจากประชากรล้นโลก** เมื่อมีจำนวนประชากรมากเกินไปทำให้เกิดปัญหาทางทรัพยากรและสิ่งแวดล้อม

## การควบคุมประชากร
หลายประเทศดำเนินนโยบายเพื่อควบคุมหรือกระตุ้นอัตราการเจริญพันธุ์ เช่น

จีน – เคยใช้นโยบายลูกคนเดียว

สวีเดน – ส่งเสริมการมีลูกผ่านสิทธิประโยชน์ทางสังคม

ไทย – มีนโยบายคุมกำเนิดและการวางแผนครอบครัวในช่วงทศวรรษ 1970–1980

## ดูเพิ่ม

การเติบโตของประชากร

ประชากรล้นโลก

การเปลี่ยนผ่านทางประชากร

สิ่งแวดล้อมและประชากร

สถิติประชากร

## อ้างอิง

หมวดหมู่:สังคม * หมวดหมู่:ประชากร
เมืองหลวง

**เมืองหลวง** คือ เมืองหลักที่เกี่ยวข้องกับรัฐบาล ส่วนใหญ่เป็นที่ตั้งของทำเนียบรัฐบาล คำในภาษาอังกฤษ *capital* มาจากภาษาละติน *caput* หมายถึง "หัว" และอาจเกี่ยวข้อง *[[เนินเขาแคปิทอไลน์]]* เนินเขาที่สูงที่สุดในโรมโบราณ ศูนย์กลางทางประวัติศาสตร์และศาสนา

ในภาษาไทย มีหลายคำที่ใช้ในความหมายนี้ เช่น กรุง หรือ พระนคร สำหรับคำว่าเมืองหลวงนั้นยังก็มีความหมายเป็นสองนัย กล่าวคือ หมายถึงเมืองใหญ่ (หลวง หมายถึง ใหญ่) หรือเมืองของหลวง (คือเมืองของพระเจ้าแผ่นดิน, เพราะเป็นที่ประทับของกษัตริย์) 
เมืองหลวงในบางประเทศ มีขนาดเล็กกว่าเมืองอื่น เช่นใน สหรัฐอเมริกา อินเดีย บราซิล สำหรับคำว่าเมืองหลวงนี้ อาจเป็นเมืองหลวงของรัฐ (ในประเทศที่ปกครองแบบสาธารณรัฐ เป็นต้น) หรือเมืองหลวงของเขตการปกครองระดับใด ๆ ก็ได้ เช่น อำเภอเมือง เปรียบเสมือนเป็นเมืองหลวงของจังหวัด

## เมืองหลวงที่ไม่ใช่เมืองใหญ่ที่สุด
thumb|300px|แผนที่ประเทศที่เมืองหลวงไม่ใช่เมืองใหญ่ที่สุด

* กรุงออตตาวา, ประเทศแคนาดา
* กรุงเยรูซาเล็มตะวันออก, รัฐปาเลสไตน์ 
* กรุงวอชิงตัน ดี.ซี., สหรัฐ
* กรุงเบลโมแพน, ประเทศเบลีซ
* กรุงกีโต, ประเทศเอกวาดอร์
* กรุงบราซีเลีย, ประเทศบราซิล
* กรุงซูเกร, ประเทศโบลิเวีย
* กรุงพริทอเรีย, ประเทศแอฟริกาใต้
* กรุงโดโดมา, ประเทศแทนซาเนีย
* กรุงคาร์ทูม, ประเทศซูดาน
* กรุงยาอุนเด, ประเทศแคเมอรูน
* กรุงอาบูจา, ประเทศไนจีเรีย
* กรุงยามูซูโกร, ประเทศโกตดิวัวร์
* กรุงราบัต, ประเทศโมร็อกโก
* กรุงวัลเลตตา, ประเทศมอลตา
* กรุงซานมารีโน, ประเทศซานมารีโน
* กรุงวาดุซ, ประเทศลิกเตนสไตน์
* กรุงแบร์น, ประเทศสวิตเซอร์แลนด์
* กรุงอังการา, ประเทศตุรกี
* กรุงอาบูดาบี, สหรัฐอาหรับเอมิเรตส์
* กรุงศรีชยวรรธนปุระโกฏเฏ, ประเทศศรีลังกา
* กรุงพอร์ต-ออฟ-สเปน, ประเทศตรินิแดดและโตเบโก
* กรุงบันจูล, ประเทศแกมเบีย
* กรุงนิวเดลี, ประเทศอินเดีย
* กรุงอิสลามาบาด, ประเทศปากีสถาน
* กรุงอัสตานา, ประเทศคาซัคสถาน
* กรุงปักกิ่ง, ประเทศจีน
* กรุงเนปยีดอ, ประเทศพม่า
* กรุงฮานอย, ประเทศเวียดนาม
* กรุงมะนิลา, ประเทศฟิลิปปินส์
* กรุงแคนเบอร์รา, ประเทศออสเตรเลีย
* กรุงเวลลิงตัน, ประเทศนิวซีแลนด์
* กรุงปาลีกีร์, ประเทศไมโครนีเซีย
* กรุงปอร์โต-โนโว, ประเทศเบนิน
* กรุงมาลาโบ, ประเทศอิเควทอเรียลกินี
* กรุงเงรุลมุด, ประเทศปาเลา
* กรุงไทเป, ประเทศไต้หวัน

## เมืองหลวงที่ใหญ่ที่สุดในแต่ละทวีป
ชื่อทวีป ชื่อเมืองหลวง และจำนวนประชากรในวงเล็บ
* ยุโรป: กรุงลอนดอน (14,400,000) 
* เอเชีย: กรุงโตเกียว (32,000,000)
* แอฟริกา: กรุงไคโร (16,100,000) 
* อเมริกาเหนือ: กรุงเม็กซิโกซิตี (19,809,471) 
* อเมริกาใต้: กรุงบัวโนสไอเรส (12,430,000) 
* โอเชียเนีย: กรุงเวลลิงตัน (445,400) 

เปรียบเทียบกับ กรุงเทพมหานคร ที่มีประชากร 5,716,248 คน เมื่อ พ.ศ. 2550 จากข้อมูลของสำนักทะเบียนกลาง

## เมืองหลวงที่วางแผนไว้
* กรุงจาการ์ตา จะย้ายไปสร้างเมืองหลวงใหม่ชื่อ นูซันตารา (เมือง) ซึ่งตั้งอยู่ที่จังหวัดกาลีมันตันตะวันออกบนเกาะบอร์เนียว
* กรุงไคโร จะย้ายไปสร้างเมืองหลวงใหม่ซึ่งตั้งอยู่ที่ชานกรุงไคโร

## อ้างอิง

## ดูเพิ่ม
* รายชื่อเมืองที่ใหญ่ที่สุดในโลก
* รายชื่อประเทศพร้อมทั้งชื่อเมืองหลวงทั่วโลก
โหราศาสตร์

[thumb|[สมุดข่อยโบราณที่บันทึกเกี่ยวกับการดูฤกษ์ยามตามโหราศาสตร์ไทย]]

**โหราศาสตร์** () เป็นศาสตร์หนึ่งที่ไม่ได้รับการยอมรับทางวิทยาศาสตร์ มีความเกี่ยวข้องกับการทำนายอนาคต หรือ โชคชะตาของมนุษย์, ปรากฏการณ์ต่าง ๆ ของบ้านเมืองและของโลก โดยอาศัย เวลา และ ตำแหน่งของดวงดาวต่าง ๆ บนท้องฟ้า เป็นสำคัญ แล้วบันทึกไว้เป็นสถิติ
โหราศาสตร์ เป็นวิชาที่ต่างกับวิทยาศาสตร์ ด้วยแม้จะสามารถพิสูจน์ทราบได้โดยใช้กฎเกณฑ์ และเหตุผลในทางโหราศาสตร์ นำมาทดลอง พิสูจน์ให้เห็นประจักษ์ สามารถสรุปออกมาเป็นทฤษฎีได้ ไม่ว่าจะทดลองกี่ครั้ง ที่ใด ๆ ในโลกเช่นเดียวกับวิทยาศาสตร์ โหราศาสตร์ก็ยังคงเป็นวิชาที่ค่อนข้างลึกลับ ด้วยเหตุนี้นักวิทยาศาสตร์จึงไม่รับรองโหราศาสตร์ว่าเป็นศาสตร์อย่างหนึ่ง อย่างไรก็ตามทางรัฐบาลอินเดียได้มีการประกาศเมื่อวันที่ 11 พค. 2544 ให้มีการสอนวิชาโหราศาสตร์ในมหาวิทยาลัยได้

วิชาโหราศาสตร์มีหลายระบบและมีความแตกต่างกัน แบ่งออกเป็น โหราศาสตร์ไทย โหราศาสตร์สากล โหราศาสตร์จีน โหราศาสตร์ยูเรเนียน การพยากรณ์ในโหราศาสตร์ต้องอาศัยโหรผู้มีความรู้ความชำนาญในการผูกดวงและเป็นผู้พยากรณ์เพื่อตีความหมายเป็นโอกาสของการเกิดเหตุการณ์ต่าง ๆ ในอนาคต

โหราศาสตร์ เป็นสาขาหนึ่งของการพยากรณ์และเนื่องจากการใช้ตำแหน่งของดวงดาวจึงมีความเกี่ยวข้องกับวิชาดาราศาสตร์

## ศัพทมูลวิทยา
คำว่า โหราศาสตร์  ที่ใช้กันในภาษาไทย (รวมถึง โหร) มาจากภาษาสันสกฤตคำว่า *"โหรา"* ซึ่งมีที่มาจากภาษากรีกโบราณคือ *ὥρᾱ* (*hṓrā*) ที่หมายถึง "โมงยาม" และเป็นรากศัพท์ของภาษาอังกฤษคำว่า *hour* ที่หมายถึง "ชั่วโมง"

## โหราศาสตร์ในประเทศไทย

ทฤษฎีหรือหลักวิชาที่ใช้ในการ "อ่าน" หรือ "แปล" การโคจรของดวงดาว เพื่อเป็นการทำนายเหตุการณ์นั้นก็มีหลากหลายและแตกต่างกัน สำหรับในประเทศไทย หลักวิชาที่ใช้ถ่ายทอดกันก็มี โหราศาสตร์ไทย โหราศาสตร์อินเดีย โหราศาสตร์พม่า โหราศาสตร์สากล โหราศาสตร์พาราณสี

ทั้งนี้โหราศาสตร์ไทยก็ยังแบ่งแยกออกเป็นอีกหลายสำนักและหลายสายวิชา เช่น โหราศาสตร์ไทยสายวิชา อ.อรุณ ลำเพ็ญ โหราศาสตร์ไทยสายสิบลัคนา โหราศาสตร์ไทยระบบลัคนาจร โหราศาสตร์ไทยสายวิชา อ.ประทีป อัครา โหราศาสตร์ไทยสายวิชา อ.ส.แสงตะวัน โหราศาสตร์ไทยหลักสูตรอินทภาส-บาทจันทร์

และปัจจุบันสถาบันเทคโนโลยีพระจอมเกล้าเจ้าคุณทหารลาดกระบัง ได้มีการเปิดการสอนวิชาเลือกที่ชื่อว่า “โหราศาสตร์” ให้แก่นักศึกษาคณะวิศวกรรมศาสตร์

## ดูเพิ่ม
* การดูดวง
* ฮวงจุ้ย (ศาสตร์) 
* กราฟชีวิต
* โปรแกรมโหราศาสตร์ไทย

## อ้างอิง

## แหล่งข้อมูลอื่น


หมวดหมู่:วิทยาศาสตร์เทียม
ชุดของคำสั่งเครื่อง

**ชุดของคำสั่งเครื่อง** () เป็นรายการของคำสั่งเครื่องและตัวแปรทั้งหมดที่โปรเซสเซอร์ (หรือถ้าเป็นเครื่องจักรเสมือน (virtual machine) จะเรียกว่า อินเตอร์พรีเตอร์) สามารถประมวลผลได้ โดยชุดคำสั่งนั้นอาจแตกต่างกันขึ้นอยู่กับหน่วยประมวลผลของระบบ

ชุดของคำสั่งเครื่อง ประกอบไปด้วย

* คำสั่งพีชคณิต เช่น บวก ลบ เลื่อนหลัก วนรอบหลัก
* คำสั่งเชิงตรรกะ เช่น และ หรือ นิเสธ
* คำสั่งข้อมูล เช่น ย้ายค่า ป้อนค่า ส่งค่า อ่าน บันทึก
* คำสั่งการควบคุม เช่น ข้ามไปที่ ถ้า...ให้ไปที่ เรียกใช้รูทีน คืนกลับจากรูทีน

**ชุดคำสั่งเครื่อง** หรือ **สถาปัตยกรรมชุดคำสั่งเครื่อง** (instruction set architecture) เป็นส่วนหนึ่งของสถาปัตยกรรมคอมพิวเตอร์ที่เกี่ยวข้องกับการเขียนโปรแกรม, ประเภทข้อมูล, คำสั่ง, เรจิสเตอร์, การกำหนดที่อยู่, สถาปัตยกรรมหน่วยความจำ, อินเตอร์รัพท์ และการจัดการความผิดพลาด ตลอดจนอุปกรณ์ไอโอภายนอก

ชุดคำสั่งเครื่องนี้ ยังเป็นการรวมชุดของคำสั่งเครื่อง (opcode) อันเป็นคำสั่งที่โปรเซสเซอร์สามารถนำไปทำงานต่อโดยตรง

สถาปัตยกรรมชุดคำสั่งเครื่อง กับสถาปัตยกรรมระดับไมโครเป็นสิ่งที่แยกจากกันโดยชัดเจน โดยสถาปัตยกรรมระดับไมโครเป็นเทคนิคการออกแบบโปรเซสเซอร์ที่ใช้สำหรับการนำคำสั่งเครื่องไปใช้ ทำให้คอมพิวเตอร์ที่แม้จะทำงานด้วยสถาปัตยกรรมระดับไมโครที่แตกต่างกันก็ยังสามารถที่จะแลกเปลี่ยนชุดคำสั่งเครื่องพื้นฐานได้ ตัวอย่างเช่น โปรเซสเซอร์เพนเทียมของอินเทล และอาธลอน ของเอเอ็มดี จะใช้ชุดคำสั่งเครื่องตระกูล x86 แต่มีการออกแบบวงจรภายในที่แตกต่างกัน กล่าวคือ มีสถาปัตยกรรมระดับไมโครที่แตกต่างกันนั่นเอง

แนวความคิดนี้สามารถนำไปต่อยอดเป็นชุดคำสั่งเครื่องที่มีเอกลักษณ์เฉพาะได้หลายแบบ เช่น TIMI (Technology-Independent Machine Interface) ที่ใช้กันใน IBM System/38 และ IBM AS/400 สำหรับ TIMI นี้เป็นชุดคำสั่งเครื่องที่มีหน้าที่แปลงคำสั่งซอฟต์แวร์ระดับล่างให้เป็นคำสั่งเครื่องที่โปรเซสเซอร์แต่ละตัวสามารถทำงานได้ หรือที่ปัจจุบันเรียกกันตามหน้าที่การทำงานของมันว่า เครื่องจักรเสมือน (virtual machine)

## ดูเพิ่ม
* สถาปัตยกรรมคอมพิวเตอร์
* RISC

## แหล่งข้อมูลอื่น
* Intel Instruction Set pages  

หมวดหมู่:หน่วยประมวลผลกลาง
หมวดหมู่:ไมโครโพรเซสเซอร์
หมวดหมู่:การประมวลผลคำสั่ง
ค่าสถิติ

**ค่าสถิติ** () คือผลลัพธ์ที่ได้จากการใช้กระบวนการทางสถิติกับกลุ่มข้อมูล  ยกตัวอย่างเช่นในการคำนวณค่าเฉลี่ยเลขคณิต กระบวนการที่ใช้คือการรวมค่าของข้อมูลทั้งหมด และหารด้วยจำนวนข้อมูล  ในกรณีนี้ เราเรียกค่าเฉลี่ยดังกล่าวว่า "ค่าสถิติ" (หรือหลายครั้งเรียกสั้นๆว่า "สถิติ")  เพื่อความสมบูรณ์ในการใช้ค่าสถิติ ผู้ใช้ต้องอธิบายทั้งกระบวนการที่ใช้รวมถึงกลุ่มข้อมูลด้วย

## อ้างอิง

## ดูเพิ่ม
* สถิติศาสตร์

หมวดหมู่:สถิติศาสตร์
หมวดหมู่:ทฤษฎีทางสถิติ
สถิติศาสตร์

**สถิติ** () หรือ **สถิติศาสตร์** () เป็นการศึกษาการเก็บ การวิเคราะห์ การตีความ การนำเสนอและการจัดระเบียบข้อมูล ในการประยุกต์สถิติศาสตร์กับปัญหาทางวิทยาศาสตร์ อุตสาหกรรมหรือสังคม ฯลฯ จำเป็นต้องเริ่มด้วยประชากรหรือกระบวนการที่จะศึกษา ประชากรเป็นได้หลากหลาย เช่น "ทุกคนที่อาศัยอยู่ในประเทศหนึ่ง" หรือ "ทุกอะตอมซึ่งประกอบเป็นผลึก" สถิติศาสตร์ว่าด้วยทุกแง่มุมของข้อมูลซึ่งรวมการวางแผนการเก็บข้อมูลในแง่การออกแบบการสำรวจและการทดลอง

ในกรณีไม่สามารถเก็บข้อมูลสำมะโนได้ นักสถิติศาสตร์เก็บข้อมูลโดยการพัฒนาการออกแบบการทดลองจำเพาะและตัวอย่างสำรวจ การชักตัวอย่างเพื่อเป็นตัวแทนประกันว่าการอนุมานและการสรุปสามารถขยายจากตัวอย่างไปยังประชากรโดยรวมได้โดยปลอดภัย การศึกษาทดลองเกี่ยวข้องกับการวัดระบบที่กำลังศึกษา จัดดำเนินการระบบ แล้ววัดเพิ่มโดยใช้วิธีดำเนินการเดียวกันเพื่อตัดสินว่าการจัดดำเนินการดัดแปรค่าของการวัดหรือไม่ ในทางกลับกัน การศึกษาสังเกตไม่เกี่ยวข้องกับการจัดดำเนินการทดลอง

มีการใช้ระเบียบวิธีสถิติศาสตร์สองอย่างหลักในการวิเคราะห์ข้อมูล ได้แก่ สถิติศาสตร์พรรณนา ซึ่งสรุปข้อมูลจากตัวอย่างโดยใช้ดัชนีอย่างค่าเฉลี่ยหรือค่าเบี่ยงเบนมาตรฐาน และสถิติศาสตร์อนุมาน ซึ่งดึงข้อสรุปจากข้อมูลซึ่งมีการกระจายสุ่ม (เช่น ข้อผิดพลาดสังเกต การกระจายการชักตัวอย่าง) สถิติศาสตร์พรรณนาส่วนใหญ่ว่าด้วยชุดคุณสมบัติของการกระจายสองชุด ได้แก่ แนวโน้มสู่ส่วนกลางซึ่งมุ่งให้ลักษระค่ากลางหรือตรงแบบของการกระจาย ขณะที่การกระจายให้ลักษณะขอบเขตซึ่งสมาชิกของการกระจายอยู่ห่างจากส่วนกลางและสมาชิกอื่น การอนุมานสถิติศาสตร์คณิตศาสตร์กระทำภายใต้กรอบทฤษฎีความน่าจะเป็น ซึ่งว่าด้วยการวิเคราะห์ปรากฏการณ์สุ่ม ในการอนุมานปริมาณไม่ทราบค่า มีการประเมินค่าตัวประมาณค่าตั้งแต่หนึ่งตัวโดยใช้ตัวอย่าง

สถิติศาสตร์แบ่งเนื้อหาออกเป็น
#สถิติ
#เซตและการให้เหตุผล (Set and reasoning)
#ตรรกศาสตร์ (logical)
#ความน่าจะเป็น (Probability)

หมวดหมู่:วิธีการวิจัย

หมวดหมู่:วิทยาศาสตร์รูปนัย
หมวดหมู่:ทักษะกระบวนการทางวิทยาศาสตร์
หมวดหมู่:สารสนเทศ
กลุ่มดาวปู

**กลุ่มดาวปู** หรือ **กลุ่มดาวกรกฎ** (♋) เป็นกลุ่มดาวหนึ่งในกลุ่มดาวจักรราศี มีขนาดเล็กและไม่สว่าง อยู่ระหว่างกลุ่มดาวคนคู่ทางทิศตะวันตก และกลุ่มดาวสิงโตทางทิศตะวันออก ทางเหนือคือกลุ่มดาวแมวป่า ทางใต้ คือ กลุ่มดาวหมาเล็กและกลุ่มดาวงูไฮดรา

หมวดหมู่:กลุ่มดาว
หมวดหมู่:กลุ่มดาวปู
CG

**CG** หรือ **cg** สามารถหมายถึง
* คอมพิวเตอร์กราฟิกส์ หรือ คอมพิวเตอร์กราฟิกส์ (computer graphics)
* ศูนย์กลางมวล (center of gravity)
* สาธารณรัฐคองโก รหัส ISO ของประเทศ
กลุ่มดาวสิงโต

**กลุ่มดาวสิงโต** หรือ **กลุ่มดาวสิงห์** (♌) เป็นกลุ่มดาวหนึ่งในกลุ่มดาวจักรราศี อยู่ระหว่างกลุ่มดาวปูทางทิศตะวันตก กับกลุ่มดาวหญิงสาวทางทิศตะวันออกแและเป็นกลุ่มดาวประจำเดือนสิงหาคม ซึ่งอยู่ในราศีสิงห์

หมวดหมู่:กลุ่มดาว
กลุ่มดาวสิงโต
กลุ่มดาวหญิงสาว

**กลุ่มดาวหญิงสาว** หรือ **กลุ่มดาวกันย์** (♍) เป็นกลุ่มดาวหนึ่งในกลุ่มดาวจักรราศี อยู่ระหว่างกลุ่มดาวสิงโตทางทิศตะวันตก กับกลุ่มดาวตาชั่งทางทิศตะวันออก กลุ่มดาวหญิงสาวเป็นกลุ่มดาวขนาดใหญ่ สังเกตเห็นได้ง่ายโดยอาศัยดาวรวงข้าว ดาวฤกษ์ที่สว่างที่สุดในกลุ่ม

หมวดหมู่:กลุ่มดาว
กลุ่มดาวหญิงสาว
ดาว (โหราศาสตร์)

**ดาว** หรือ **ดวงดาว** หรือ **พระเคราะห์** ในทางโหราศาสตร์ หมายถึงตำแหน่งของดาวฤกษ์ อาทิตย์ และดาวเคราะห์ จันทร์ พุธ ศุกร์ พฤหัส เสาร์ ยูเรนัส เนปจูน พูลโต เป็นต้น รวมถึงตำแหน่งสมมุติบนท้องฟ้าบางตำแหน่งที่ใช้ในการพยากรณ์  เช่น ราหู เกตุ ยม  ในโหราศาสตร์ไทย เป็นต้น

หมวดหมู่:โหราศาสตร์
การเขียนโปรแกรมคอมพิวเตอร์

**การเขียนโปรแกรมคอมพิวเตอร์** () หรือเรียกให้สั้นลงว่า **การเขียนโปรแกรม** () หรือ **การเขียนโค้ด** (Coding) เป็นขั้นตอนการเขียน ทดสอบ และดูแลซอร์สโค้ดของโปรแกรมคอมพิวเตอร์ ซึ่งซอร์สโค้ดนั้นจะเขียนด้วยภาษาโปรแกรม ขั้นตอนการเขียนโปรแกรมต้องการความรู้ในหลายด้านด้วยกัน เกี่ยวกับโปรแกรมที่ต้องการจะเขียน และขั้นตอนวิธีที่จะใช้ ซึ่งในวิศวกรรมซอฟต์แวร์นั้น การเขียนโปรแกรมถือเป็นเพียงขั้นหนึ่งในวงจรชีวิตของการพัฒนาซอฟต์แวร์

การเขียนโปรแกรมจะได้มาซึ่งซอร์สโค้ดของโปรแกรมนั้น ๆ โดยปกติแล้วจะอยู่ในรูปแบบของ ข้อความธรรมดา ซึ่งไม่สามารถนำไปใช้งานได้ จะต้องผ่านการคอมไพล์ตัวซอร์สโค้ดนั้นให้เป็นภาษาเครื่อง (Machine Language) เสียก่อนจึงจะได้เป็นโปรแกรมที่พร้อมใช้งาน

การเขียนโปรแกรมถือว่าเป็นการผสมผสานกันระหว่างศาสตร์ของ ศิลปะ วิทยาศาสตร์ คณิตศาสตร์ และ วิศวกรรม เข้าด้วยกัน

## ภาษาโปรแกรม
ภาษาโปรแกรมแต่ละภาษาจะมีลักษณะหรือรูปแบบการเขียนที่แตกต่างกัน การเลือกภาษาโปรแกรมหรือภาษาคอมพิวเตอร์เพื่อนำมาเขียนโปรแกรมนั้นขึ้นอยู่กับปัจจัยหลาย ๆ อย่าง เช่น นโยบายของบริษัท, ความเหมาะสมของโปรแกรมกับลักษณะงานที่จะถูกนำไปใช้, การเข้ากันได้กับโปรแกรมอื่น ๆ, หรืออาจเป็นความถนัดของแต่ละคน ภาษาโปรแกรมที่มีแนวโน้มในการนำมาเขียนมักเป็นภาษาที่มีคนที่สามารถเขียนได้ทันที หรือหากมีความจำเป็นที่จะต้องเลือกใช้ภาษาอื่น เช่น ต้องการเน้นประสิทธิภาพในการทำงานของโปรแกรม ก็อาจจำเป็นต้องหานักเขียนโปรแกรมขึ้นมาจำนวนหนึ่งซึ่งมีความรู้ความเข้าใจในภาษาโปรแกรมที่ต้องการ และมีคอมไพเลอร์ที่รองรับภาษาเหล่านั้นด้วย

## ลิขสิทธิ์ทางปัญญา
การเขียนโปรแกรม หรือการพัฒนาซอฟต์แวร์ ถือได้ว่าเป็นทรัพย์สินทางปัญญาของผู้พัฒนาหรือผู้เขียนโปรแกรมหรือบริษัทซอฟต์แวร์ ที่เป็นเจ้าของซอร์สโค้ดของโปรแกรมนั้น ๆ โปรดดูรายละเอียดในเรื่อง ลิขสิทธิ์

## สาขาวิชาที่มีการเรียนการสอนการเขียนโปรแกรม
* วิศวกรรมซอฟต์แวร์
* วิศวกรรมคอมพิวเตอร์
* วิทยาการคอมพิวเตอร์
* คอมพิวเตอร์เพื่อธุรกิจ
* การจัดการสารสนเทศ
* เทคโนโลยีอินเทอร์เน็ต
* เทคโนโลยีสารสนเทศ
* ระบบสารสนเทศทางคอมพิวเตอร์
* คอมพิวเตอร์ศึกษา
* วิศวกรรมไฟฟ้า

## ดูเพิ่ม
* การเขียนโปรแกรมเชิงวัตถุ
* Extreme programming
* นักเขียนโปรแกรม
* ภาษาคอมพิวเตอร์

## อ้างอิง

การเขียนโปรแกรม
การทำนาย

**การทำนาย** หรือ **การพยากรณ์** หรือ **พยากรณศาสตร์** เป็นการใช้กรรมวิธีหรือขั้นตอนปฏิบัติอย่างใดอย่างหนึ่ง เพื่อให้ได้ข้อมูลสำหรับการบอกกล่าวถึงเรื่องราวหรือเหตุการณ์ที่อาจเกิดขึ้นในอนาคต ซึ่งรวมถึง การพยากรณ์อากาศ โหราศาสตร์ การพยากรณ์อนาคตด้วยเครืองมือต่างๆ เช่น ไพ่ยิปซี กราฟชีวิต อักษรรูน อี้จิง ฯลฯ เป็นต้น

การทำนาย
หมวดหมู่:อนาคตศึกษา
หมวดหมู่:ทักษะกระบวนการทางวิทยาศาสตร์
กลุ่มดาวแมงป่อง

**กลุ่มดาวแมงป่อง** หรือ **กลุ่มดาวพิจิก** (♏) เป็นกลุ่มดาวหนึ่งในกลุ่มดาวจักรราศี อยู่ระหว่างกลุ่มดาวตาชั่งทางทิศตะวันตกกับกลุ่มดาวคนยิงธนูทางทิศตะวันออก เป็นกลุ่มดาวที่มีขนาดใหญ่ อยู่ในซีกฟ้าใต้ ใกล้กับศูนย์กลางทางช้างเผือก กลุ่มดาวแมงป่องเป็นหนึ่งในกลุ่มดาวบนฟ้ามีลักษณะเด่น หลายชาติเรียกของกลุ่มดาวนี้ตรงกันว่ามีรูปร่างคล้ายกับแมงป่อง มีดาวที่สำคัญคือดาวปาริชาตซึ่งมีสีส้มแดง ในขณะที่ดาวดวงอื่นเรียงเป็นแถวยาวโค้งคล้ายกับหางแมงป่อง

หมวดหมู่:กลุ่มดาว
หมวดหมู่:กลุ่มดาวแมงป่อง
กลุ่มดาวคนแบกงู

**กลุ่มดาวคนแบกงู (⛎︎)** () เป็นกลุ่มดาวหนึ่งในรายชื่อ 48 กลุ่มดาวของทอเลมี เป็นกลุ่มดาวจักรราศี (กลุ่มดาวที่ดวงอาทิตย์ปรากฏเคลื่อนผ่าน) กลุ่มที่ 13 เนื่องจากมีขาข้างนึงแทรกไปในกึ่งกลางระหว่างกลุ่มดาวแมงป่องกับกลุ่มดาวคนยิงธนู กลุ่มดาวคนแบกงูแทนด้วยชายคนหนึ่งกำลังอุ้มงูไว้ ทำให้แยกกลุ่มดาวงูออกเป็นสองส่วน คือ หัวกับหาง (แต่นับเป็นกลุ่มดาวเดียวกัน)

 

กลุ่มดาวคนแบกงู
หมวดหมู่:กลุ่มดาว
โอเพนเอแอล

thumb|สัญลักษณ์ของ โอเพนเอแอล
**โอเพนเอแอล** () เป็นไลบรารีที่ช่วยอำนวยความสะดวกให้กับนักเขียนโปรแกรม เพื่อส่งคำสั่งควบคุมการวาดภาพไปยังอุปกรณ์ฮาร์ดแวร์ประมวลผลเสียง รุ่นปัจจุบันของ OpenAL คือ 1.0

## ประวัติ
เนื่องจาก OpenGL เป็นการจัดการที่เกี่ยวกับภาพเพียงอย่างเดียว  ดังนั้น OpenAL จึงได้เกิดขึ้นมาเพื่อลดช่องว่างดังกล่าว  และตัวชุดคำสั่งมีลักษณะรูปแบบเดียวกับ OpenGL ชุดคำสั่งใน OpenAL เป็นมาตรฐานเดียวกันที่สามารถใช้ได้ทั้งบนเครื่องคอมพิวเตอร์ส่วนบุคคล และมุ่งเป้าหมายไปยัง cross-platform โดยไม่จำเป็นต้องแก้ไขชุดคำสั่งอีก 

ถ้าต้องการใช้ OpenGL และระบบเสียง อาจเลือกใช้ DirectSound ซึ่งเป็นส่วนหนึ่งของ DirectX เป็นส่วนประกอบภายในโปรแกรมได้

## ซอฟต์แวร์ที่ใช้ OpenAL
;เกมส์
* เกมที่ใช้ engine ของ ID Software เช่น *[[Doom 3]]*, *[[Jedi Knight 2]]*, *[[Jedi Knight: Jedi Academy]]* และ *[[Quake 4]]*
* เกมที่ใช้ engine ของ Unreal เช่น *[[Unreal 2]]*, *[[Unreal Tournament 2003]]*, *[[Unreal Tournament 2004]]*, *[[Postal²]]*, *[[America's Army]]* และ *[[Hitman (computer game series)|Hitman 2]]*
* Battlefield 2, Freedom Fighters และ Psychonauts
* เกมที่เป็นซอฟต์แวร์เสรีจำนวนมาก

;ซอฟต์แวร์อื่นๆ
* **[[เบลนเดอร์ (ซอฟต์แวร์)]]** ซอฟต์แวร์สร้างเนื้อหา 3 มิติ

## ดูเพิ่ม
* OpenGL
* DirectX
* เกมคอมพิวเตอร์
* EAX (Creative's Environmental Audio Extension)

## แหล่งข้อมูลอื่น
* OpenAL
* developer.creative.com 

หมวดหมู่:การพัฒนาวิดีโอเกม
หมวดหมู่:ส่วนต่อประสานโปรแกรมประยุกต์
หมวดหมู่:ไลบรารีเสียง
หมวดหมู่:เอพีไอบนลินุกซ์
กลุ่มดาวคันชั่ง

**กลุ่มดาวคันชั่ง** หรือ **กลุ่มดาวตุล** (♎) เป็นกลุ่มดาวหนึ่งในกลุ่มดาวจักรราศี แต่ไม่เด่นชัดเนื่องจากไม่มีดาวฤกษ์สว่าง กลุ่มดาวคันชั่งอยู่ระหว่างกลุ่มดาวหญิงสาวทางทิศตะวันตก กับกลุ่มดาวแมงป่องทางทิศตะวันออก ในอดีตเคยเป็นส่วนก้ามของแมงป่อง ดังหลักฐานที่ปรากฏหลงเหลือในชื่อดาว

คันชั่ง
กลุ่มดาวคันชั่ง
ไดเรกต์เอกซ์

**ไดเรกต์เอกซ์** (DirectX) เป็นไลบรารีที่ช่วยอำนวยความสะดวกให้กับนักเขียนโปรแกรม เพื่อส่งคำสั่งควบคุมการวาดภาพไปยังอุปกรณ์ฮาร์ดแวร์ประมวลผลภาพ ซึ่งได้ถูกใช้อย่างแพร่หลายในการพัฒนาวิดีโอเกมและเกมคอมพิวเตอร์สำหรับไมโครซอฟท์ วินโดวส์ เอกซ์บอกซ์ และ เอกซ์บอกซ์ 360

## ส่วนประกอบ
โดยทั่วไปแล้ว ไดเรกต์เอกซ์ ประกอบด้วยส่วนย่อย 5 ส่วน (อาจไม่เหมือนกันเปลี่ยนแปลงไปตามแต่ละเวอร์ชัน) คือ

* **DirectDraw** (DDraw) ส่วนสำหรับการวาดภาพ 2 มิติ 
* **Direct3D** (D3D) ส่วนสำหรับการวาดภาพแบบ 3 มิติ แบ่งเป็น 2 ประเภทคือ
** **Direct3DRM** (Retained Mode) (D3DRM) ส่วนการวาดภาพ 3 มิติ อย่างง่าย
** **Direct3DIM** (Immediate Mode) (D3DIM) ส่วนการวาดภาพ 3 มิติ อย่างยาก
* **DirectInput** (DXInput) ส่วนสำหรับการรับข้อมูลจากผู้ใช้ เช่น keyboard mouse และ joystick
* **DirectSound** (DXSound) ส่วนสำหรับการประมวลผลเสียง และสร้างเสียง
* **DirectPlay** (DXPlay) ส่วนสำหรับการทำงานสำหรับผู้เล่นหลายคนผ่านระบบเครือข่าย

## ตัวอย่าง
สร้างสามเหลี่ยมที่มี สีแดง เขียว และ น้ำเงิน

```cpp
// Render a triangle
D3DTLVERTEX v[3];
v[0] = D3DTLVERTEX (D3DVECTOR (160, 50,0) ,1,D3DRGB (1,0,0) ,D3DRGB (0,0,0) ,0,0) ;
v[1] = D3DTLVERTEX (D3DVECTOR (240,200,0) ,1,D3DRGB (0,1,0) ,D3DRGB (0,0,0) ,0,0) ;
v[2] = D3DTLVERTEX (D3DVECTOR ( 80,200,0) ,1,D3DRGB (0,0,1) ,D3DRGB (0,0,0) ,0,0) ;

D3DDevice->BeginScene () ; 
D3DDevice->DrawPrimitive (D3DPT_TRIANGLELIST, D3DVT_TLVERTEX, &v, 3, NULL) ; 
D3DDevice->EndScene () ;
```


ไดเรกต์เอกซ์ได้พัฒนามาจนถึง DirectX 10 ซึ่งสามารถใช้งานได้เฉพาะใน วินโดวส์วิสตา รองรับเฉพาะการ์ดจอรุ่นใหม่และสเปคเครื่องระดับสูง ไมโครซอฟยังมีการตรวจสอบลิขสิทธิ์ ให้ดาวน์โหลดได้เฉพาะผู้ใช้ซอฟต์แวร์ลิขสิทธิ์อีกด้วย

## DirectX 11
ไดเรกต์เอกซ์ได้เปิดตัว DirectX 11 ซึ่งสามารถใช้งานได้ใน วินโดวส์ 7 ขึ้นไป โดยรองรับการ์ดจอรุ่นใหม่และสเปคเครื่องระดับสูง ไมโครซอฟยังมีการตรวจสอบลิขสิทธิ์ ให้ดาวน์โหลดได้เฉพาะผู้ใช้ซอฟต์แวร์ลิขสิทธิ์อีกด้วย

## DirectX 12
ต่อมาในวันที่ 20 มีนาคม 2557 ในงาน GDC 2015 ก็ได้เปิดตัว DirectX 12 โดยเป้าหมายของ DirectX 12 คือ ลดการใช้ทรัพยากรที่ไม่จำเป็น , รีดประสิทธิภาพให้ดีขึ้น (ดีกว่า DirectX 11 ถึงสูงสุด 70%) โดยเริ่มใช้ใน วินโดวส์ 10

ส่วนการ์ดจอที่รองรับ DirectX 12 คือ

- NVIDIA ที่ใช้ชิพสถาปัตยกรรม Fermi , Kepler , Maxwell หรือใหม่กว่านี้

- Intel HD Graphic ที่มาพร้อมกับซีพียู Intel 4th Gen

- AMD ที่ใช้ชิพสถาปัตยกรรม GCN (ตั้งแต่ Radeon HD 7000 เป็นต้นไป)

## Project Alky
โปรเจกต์แอลกี้ได้เริ่มขึ้นเมื่อไมโครซอฟเปิดตัว DirectX 10 เพื่อแก้ไขให้ DirectX 10 สามารถใช้ได้กับ วินโดวส์เอกซ์พี, ลินุกซ์ และเครื่องสเปคต่ำ โดยตัวโปรเจกต์เป็นฟรีแวร์ โปรเจกต์แอลกี้พัฒนาโดย Cody Brocious อายุ 19 ปี 

## ดูเพิ่ม
* เรขภาพคอมพิวเตอร์
* ActiveX
* OpenGL
* เกมคอมพิวเตอร์

## แหล่งข้อมูลอื่น
* หน้าหลักไดเรกต์เอกซ์
* http://www.thaigamearticles.com/Resource/Articlestutorials/DirectX/dxshow.php?dx_articles=article/article1.wcf 
* http://angsila.compsci.buu.ac.th/~sc450618/css/DirectXInGame.pdf
* http://www.vcharkarn.com/varticle/33131/5 
* http://www.se-ed.net/sanambin/s-directx.html 
* Alky Project
* DirectX World  - DirectX lessons. Learn how to build a graphic engine.
* DirectX 

หมวดหมู่:ซอฟต์แวร์ในปี พ.ศ. 2538
หมวดหมู่:ความเป็นจริงเสมือน
หมวดหมู่:ซอฟต์แวร์กราฟิกส์
หมวดหมู่:การเขียนโปรแกรม
หมวดหมู่:ส่วนต่อประสานโปรแกรมประยุกต์
หมวดหมู่:เอพีไอของไมโครซอฟท์
ไม้ต้น

thumb|ต้นซากูระ
**ไม้ต้น** หรือ **ไม้ยืนต้น** คือ พืชนานปีซึ่งมีลำต้นยาวและรับน้ำหนักกิ่งแขนงและใบได้ โดยมีเนื้อไม้ที่ช่วยทรงตัวได้โดยลำพัง การนิยามคำว่า "ไม้ต้น" ในความหมายแบบแคบรวมเฉพาะพืชที่มีเนื้อไม้แข็ง (woody plant หรือ wood) และมีเนื้อเยื่อเจริญในชั้นเปลือกนอก (cambium) เจริญไปเป็นกิ่งและราก หรือใช้ประโยชน์จากเนื้อไม้ (lumber) หรือพืชที่มีความสูงกว่าที่กำหนดเท่านั้น ในความหมายแบบกว้าง ไม้ต้น รวมไปถึง ปาล์ม เฟิร์นต้น กล้วยและไผ่

ไม้ต้นมักมีอายุยืน บางต้นอยู่ได้หลายพันปี ต้นที่สูงที่สุดบนโลกมีความสูง 115.6 เมตร และมีความสูงได้มากที่สุดตามทฤษฎี 130 เมตร ไม้ต้นอุบัติขึ้นบนโลกเป็นเวลาราว 370 ล้านปีแล้ว ไม้ต้นมิใช่กลุ่มทางอนุกรมวิธาน แต่เป็นกลุ่มพืชไม่เกี่ยวข้องกันที่วิวัฒนาลำต้นและกิ่งไม้เพื่อให้สูงเหนือพืชอื่นและใช้ประโยชน์จากแสงอาทิตย์ให้ได้มากที่สุด

## อ้างอิง

หมวดหมู่:พืช
หมวดหมู่:ไม้ยืนต้น
กลุ่มดาวแพะทะเล

**กลุ่มดาวแพะทะเล** หรือ **กลุ่มดาวมกร** (♑) เป็นกลุ่มดาวหนึ่งในกลุ่มดาวจักรราศี กลุ่มดาวนี้อยู่ในบริเวณที่เรียกกันว่าทะเลท้องฟ้า ซึ่งได้ชื่อมาจากการที่กลุ่มดาวหลายกลุ่มในบริเวณนี้มีชื่อเกี่ยวข้องกับน้ำ กลุ่มดาวแพะทะเลเป็นกลุ่มดาวหนึ่งในรายชื่อ 48 กลุ่มดาวของทอเลมี ล้อมรอบด้วย กลุ่มดาวนกอินทรี กลุ่มดาวคนยิงธนู กลุ่มดาวกล้องจุลทรรศน์ กลุ่มดาวปลาใต้ และ กลุ่มดาวคนแบกหม้อน้ำ

หมวดหมู่:กลุ่มดาว
หมวดหมู่:กลุ่มดาวแพะทะเล
ต้นไม้ (ทฤษฎีกราฟ)

[thumb|[กราฟ (คณิตศาสตร์)|กราฟที่เป็นต้นไม้]]

**ต้นไม้** ()  คือ กราฟที่สองจุดยอดใดๆจะมีวิถีเดินทางถึงกันได้เพียงวิถีเดียว หรือกล่าวอีกนัยหนึ่งว่า เป็นกราฟที่ไม่มีวัฏจักรแต่เป็นกราฟที่เชื่อมต่อกันหมด  สำหรับกราฟที่ไม่เชื่อมต่อกันหมดเราเรียกว่า **ป่า** (forest)

## ส่วนประกอบของต้นไม้
* **[[ใบไม้|ใบ]] (leaf) ** หมายถึง จุดยอดที่มีระดับขั้นเท่ากับ หนึ่ง
* **กิ่ง** หมายถึง เส้นเชื่อมที่เชื่อมมาที่ใบ
* **[[ราก]] (root) ** หมายถึง จุดยอดใดจุดยอดหนึ่งที่ถูกกำหนดขึ้นมาให้เป็นราก
* **[[ความสูง]]ของ[[จุดยอด (ทฤษฎีกราฟ)|จุดยอด]] (vertice height) ** หมายถึง จำนวนเส้นเชื่อมบนวิถีจากจุดยอดใดๆถึงราก
* **[[ความสูง]]ของ[[ไม้ต้น|ต้นไม้]] (tree height) ** หมายถึง ความสูงของใบที่มากที่สุด

## ต้นไม้ประเภทต่างๆ

* **[[ต้นไม้ทอดข้าม]] (spanning tree)** หมายถึง กราฟย่อยของกราฟใดๆซึ่งมีลักษณะเป็นต้นไม้และมีจุดยอดทุกจุดของกราฟเป็นจุดยอดทุกจุดของต้นไม้ด้วย
* **ต้นไม้มีราก (root tree)** เป็นต้นไม้ที่ถูกกำหนดให้จุดยอดหนึ่งจุดที่ถูกกำหนดให้เป็น **ราก**  ซึ่งจะทำให้สามารถกำหนดทิศทางให้กับเส้นเชื่อมต่าง ๆ ได้อย่างเป็นธรรมชาติ โดยอาจจะให้เป็นทิศทางที่ชี้ *เข้าหา* ราก หรือ *ออกจาก* ราก
* **ต้นไม้ย่อย (subtree)** หมายถึงกราฟย่อยของต้นไม้  

## คุณสมบัติ
ถ้า *G* เป็น ต้นไม้แบบไม่มีทิศทางเชิงเดียว *G* จะสอดคล้องกับเงื่อนไขที่สมมูลกันด้านล่างนี้
* *G* เป็นกราฟที่เชื่อมต่อกันและไม่มีวัฏจักร (cycles)  
* *G* ไม่มีวัฏจักรและถ้าเพิ่มเส้นเชื่อมใด ๆ เข้าไปใน *G* จะทำให้เกิดวัฏจักรขึ้น
* *G* เป็นกราฟที่เชื่อมต่อกัน และ การลบเส้นเชื่อมใด ๆ ออกทำให้ *G* ไม่เชื่อมต่อกัน
* จุดยอดสองจุดใด ๆ ใน *G* สามารถเชื่อมต่อกันด้วยวิธีเชิงเดียว ที่มีเพียงเส้นเดียวเท่านั้น
* ถ้า *G* มีจุดยอดเป็นจำนวนจำกัด *n* จุดยอด จะมีเส้นเชื่อม *n* − 1 เส้น
* *G* ไม่มีวัฏจักรและมีเส้นเชื่อม *n* − 1 เส้น

## ป่า
ถ้า *G* เป็นกราฟแบบไม่มีทิศทางเชิงเดียวจะเรียกว่า *ป่า* ได้ ก็ต่อเมื่อ *G* นั้นไม่มีวัฏจักรเชิงเดียว ดังนั้น ต้นไม้ต้นเดียวอาจเรียกว่า *ป่า* ได้

## ดูเพิ่ม
* ต้นไม้ (โครงสร้างข้อมูล)

## อ่านเพิ่มเติม

* .
* 
* 
* 
* .
* .

## อ้างอิง
กลุ่มดาวคนยิงธนู

*สำหรับ Sagittarius ความหมายอื่น ดูที่: [[ราศีธนู]] และ[[นกเลขานุการ]]*

**กลุ่มดาวคนยิงธนู** หรือ **กลุ่มดาวธนู** (♐) เป็นกลุ่มดาวหนึ่งในกลุ่มดาวจักรราศี วาดเป็นรูปคนครึ่งม้ากำลังน้าวคันธนู กลุ่มดาวคนยิงธนูอยู่ระหว่างกลุ่มดาวแมงป่องทางทิศตะวันตก กับกลุ่มดาวแพะทะเลทางทิศตะวันออก ดาวสว่างในกลุ่มดาวนี้เรียงกันเป็นรูปร่างคล้ายกาน้ำชา

## อ้างอิง

* Ian Ridpath and Wil Tirion (2007). *Stars and Planets Guide*, Collins, London. ISBN 978-0007251209. Princeton University Press, Princeton. ISBN 978-0691135564.

## แหล่งข้อมูลอื่น

* The Deep Photographic Guide to the Constellations: Sagittarius
* Star Tales – Sagittarius
* Find Sagittarius in the Night Sky 

หมวดหมู่:กลุ่มดาว
หมวดหมู่:กลุ่มดาวคนยิงธนู
กลุ่มดาวปลา

**กลุ่มดาวปลา** หรือ **กลุ่มดาวมีน** (♓) เป็นกลุ่มดาวหนึ่งในกลุ่มดาวจักรราศี อยู่ระหว่างกลุ่มดาวคนแบกหม้อน้ำทางทิศตะวันตก กับกลุ่มดาวแกะทางทิศตะวันออก กลุ่มดาวปลาไม่มีดาวที่สว่างกว่าโชติมาตร 3 ดังนั้น กลุ่มดาวปลาจึงไม่ใช่กลุ่มดาวเด่น

หมวดหมู่:กลุ่มดาว
หมวดหมู่:กลุ่มดาวปลา
กลุ่มดาวนกการเวก

thumbnail|กลุ่มดาวนกการเวก เมื่อมองจากท้องฟ้าจริง
**กลุ่มดาวนกการเวก** เป็นกลุ่มดาวจาง ๆ ทางซีกฟ้าใต้ ไม่สามารถมองเห็นได้จากกรีกโบราณ พบหลักฐานปรากฏในแผนที่ดาว *ยูรานอเมเทรีย (Uranometria) * ของโยฮันน์ ไบเออร์ แต่อาจเป็นที่รู้จักกันในหมู่นักเดินเรือก่อนหน้านั้น

## รายชื่อดาวและความส่องสว่างปรากฏ
* α Aps ความส่องสว่างปรากฏ 3.83
* β Aps ความส่องสว่างปรากฏ 4.24
* γ Aps ความส่องสว่างปรากฏ 3.87
* ε Aps ความส่องสว่างปรากฏ 5.05
* ζ Aps ความส่องสว่างปรากฏ 4.86
* η Aps ความส่องสว่างปรากฏ 4.89
* θ Aps ความส่องสว่างปรากฏ 5.70
* ι Aps ความส่องสว่างปรากฏ 5.41

## อ้างอิง

## แหล่งข้อมูลอื่น
* 
* The Deep Photographic Guide to the Constellations: Apus
* 
* NightSkyInfo.com: Constellation Apus
* Apus on WIKISKY
* Star Tales – Apus

หมวดหมู่:กลุ่มดาว
หมวดหมู่:กลุ่มดาวนกการเวก
แคลริเน็ต

**แคลริเน็ต** () เป็นเครื่องดนตรีจำพวกเครื่องเป่าลมไม้(woodwind instruments) ที่พัฒนามาจากเครื่องดนตรีในสมัยกลางเรียกว่า chalumeau แคลริเน็ตเป็นเครื่องดนตรีที่มักทำจากไม้หรือพลาสติก ทำให้เกิดเสียงโดยใช้ลิ้นเดี่ยว (single reed) ซึ่งรัดติดกับปากเป่าเช่นเดียวกับแซกโซโฟน ช่วงเสียงแคลริเน็ต (Bb) เริ่มตั้งแต่ D (เขียนว่า E แต่เล่นแล้วออกเสียง D เนื่องจากเป็นแคลริเน็ตบีแฟลต มีเสียงต่ำกว่าที่เขียนไว้ 1 tone) เรื่อยขึ้นไปประมาณ 3 ½ คู่แปด

## ประวัติ
ชาวเยอรมันชื่อ โยฮัน คริสท็อฟ เด็นเนอร์ ประดิษฐ์แคลริเน็ตเมื่อราวปี ค.ศ. 1700 และเริ่มใช้กันอย่างแพร่หลายในวงออร์เคสตราเมื่อปี ค.ศ. 1780 (แคริเน็ตเป็นหนึ่งในเครื่องดนตรีโปรดของโมทซาร์ท) และแทนที่โอโบในวงโยธวาทิตได้ในที่สุด

## ชนิดของแคลริเน็ต
นอกจากบีแฟลตแคลริเน็ต (โซปราโน) ที่ใช้กันทั่วไปแล้ว ยังมีแคลริเน็ตชนิดอื่นอีก เช่น
* เบสแคลริเน็ต ใช้ระบบการวางนิ้วชุดเดียวกับแคลริเน็ตบีแฟลตทุกอย่าง แต่เวลาเล่นจะมีเสียงต่ำกว่าบีแฟลตแคลริเน็ตอยู่ 1 คู่แปด เหมาะที่จะนำไปใช้บรรเลงแนวทำนองในระดับเสียงต่ำ ลักษณะเด่นของเบสแคลริเน็ตอยู่ที่ข้อต่อ กำพวดจะเป็นรูปโค้งงอ ปากลำโพงทำด้วยโลหะ งอย้อนขึ้นมาคล้ายกับแซกโซโฟน
* บาสเซต แคลริเน็ต จะคล้ายกับโซปราโนแคลริเน็ต แต่ขนาดยาวกว่า
* อัลโตแคลริเน็ต ขนาดใหญ่และยาวกว่าแคลริเน็ตอื่น ๆ ระดับเสียงต่ำกว่าบีแฟล็ตแคลริเน็ตอยู่คู่ 5 เพอร์เฟกต์ ปากลำโพงทำด้วยโลหะ โค้งงอย้อนขึ้นเหมือนแซกโซโฟน
* อีแฟลตแคลริเน็ต (โซปรานิโน) มีขนาดเล็กกว่าบีแฟลตแคลริเน็ต และมีระดับเสียงสูงกว่าบีแฟลตแคลริเน็ตคู่ 5 เพอร์เฟค
* เอแฟลตแคลริเน็ต มีขนาดเล็กที่สุด

## อ้างอิง
* "Woodwind Instruments and Their History" by Anthony Baines, Dover Publishing
* Jack Brymer, Clarinet. (Yehudi Menuhin Music Guides) Hardback and paperback, 296 pages, Kahn & Averill. ISBN 1-871082-12-9
* Instructive Clarinet Literature

หมวดหมู่:เครื่องลมไม้
หมวดหมู่:เครื่องดนตรีออร์เคสตรา
หมวดหมู่:แคลริเน็ต
กลุ่มดาวแท่นบูชา

**กลุ่มดาวแท่นบูชา** เป็นกลุ่มดาวจาง ๆ ทางซีกฟ้าใต้ อยู่ระหว่างกลุ่มดาวคนครึ่งม้ากับกลุ่มดาวหมาป่า เดิมรู้จักกันในชื่อ Ara Centauri หมายถึงแท่นบูชาของคนครึ่งม้า

หมวดหมู่:กลุ่มดาว
หมวดหมู่:กลุ่มดาวแท่นบูชา
กลุ่มดาวสิ่ว

**กลุ่มดาวสิ่ว** (, ) เป็นกลุ่มดาวจางๆ ในซีกฟ้าใต้ นีกอลา หลุยส์ เดอ ลากายตั้งชื่อในช่วงคริสต์ทศวรรษ 1750 และนับเป็นหนึ่งใน 88 กลุ่มดาวสมัยใหม่ ชื่อของกลุ่มดาวนี้แปลว่า "สิ่ว" ในภาษาละติน และเดิมรู้จักกันในชื่อ **Caelum Sculptorium** ("สิ่วของช่างแกะสลัก") เป็นคำที่ไม่ค่อยใช้งาน โดยไม่เกี่ยวข้องกับคำในภาษาละตินที่ใช้กันทั่วไปว่า *caelum* ซึ่งแปลว่า "ท้องฟ้า" "สวรรค์" หรือ "บรรยากาศ" เป็นกลุ่มดาวที่มีขนาดเล็กเป็นอันดับแปด และมีมุมเอียงประมาณ 0.038 สเตอเรเดียน ซึ่งน้อยกว่ามุมเอียงของกลุ่มดาวมงกุฎใต้เล็กน้อย

เนื่องจากกลุ่มดาวมีขนาดเล็กและอยู่ห่างจากระนาบทางช้างเผือก กลุ่มดาวสิ่วจึงเป็นกลุ่มดาวที่ค่อนข้างว่างเปล่า มีวัตถุที่น่าสนใจน้อย ดาว Alpha Caeli ที่สว่างที่สุดของกลุ่มดาวนี้มีขนาดโชติมาตรปรากฏเพียง 4.45 เท่านั้น และมี (แกมมา) γ<sup>1</sup>&nbsp;Caeli ดาวฤกษ์อื่นเพียงดวงเดียวเท่านั้นที่สว่างกว่าขนาด 5&nbsp; วัตถุที่โดดเด่นอื่น ๆ ใกลุ่มดาวสิ่ว ได้แก่ RR&nbsp;Caeli ซึ่งเป็นระบบดาวคู่ที่มีดาวเคราะห์ดวงหนึ่งที่รู้จักซึ่งอยู่ห่างออกไปประมาณ 

## ประวัติ
กลุ่มดาวสิ่วปรากฏขึ้นในฐานะหนึ่งในสิบสี่กลุ่มดาวซีกโลกใต้ในคริสต์ศตวรรษที่ 18 โดยนีกอลา หลุยส์ เดอ ลากาย นักดาราศาสตร์ชาวฝรั่งเศส และเฉลิมฉลองยุคเรืองปัญญา
ผู้พูดภาษาฝรั่งเศสยังคงเรียกด้วยชื่อ *Burin* ซึ่งแผลงเป็นภาษาละตินในบัญชีรายชื่อของเขาเมื่อ ค.ศ. 1763 ภายใต้ชื่อ *Caelum Sculptoris* (“*สิ่วของช่างแกะสลัก*”)

Francis Baily ย่อชื่อให้สั้นลงเป็น *Caelum* ตามคำเสนอแนะของ John Herschel

## อ้างอิง

## แหล่งข้อมูลอื่น

* Starry Night Photography&nbsp;– Caelum Constellation

หมวดหมู่:กลุ่มดาว
หมวดหมู่:กลุ่มดาวสิ่ว
โดเมนระดับบนสุด

**โดเมนระดับบนสุด** () คือส่วนท้ายของโดเมนเนมบนอินเทอร์เน็ต ตัวอย่างเช่น โดเมนระดับบนสุดของ wikipedia.org คือ org (หรือ ORG)

องค์การกำหนดหมายเลขอินเทอร์เน็ต (IANA) แบ่งโดเมนระดับบนสุดออกเป็น 3 ประเภท ได้แก่

* **[[โดเมนระดับบนสุดตามรหัสประเทศ]]** (ccTLD) : ใช้โดยประเทศหรือเขตปกครอง ประกอบด้วยตัวอักษร 2 ตัว เช่น th สำหรับประเทศไทย
* **[[โดเมนระดับบนสุดตามหมวด]]** (gTLD) : ใช้ตามประเภทขององค์กร (อย่างน้อยในทางทฤษฎี) (เช่น com สำหรับองค์การทางธุรกิจ) มีตัวอักษรอย่างน้อย 3 ตัว สามารถใช้ได้ทั่วโลก แต่ด้วยเหตุผลทางประวัติศาสตร์ gov และ mil ใช้ได้เฉพาะกับหน่วยงานด้านการปกครองและการทหารของสหรัฐอเมริกา ตามลำดับ
* **[[โดเมนระดับบนสุดตามตามโครงสร้างพื้นฐาน]]**: มีเพียง arpa เท่านั้น

## อ้างอิง
* Top-Level Domains (gTLDs) จาก ICANN


หมวดหมู่:ตัวระบุ
บอลข่าน

thumb|250px|แผนที่ทางอากาศของคาบสมุทรบอลข่าน
**คาบสมุทรบอลข่าน** () เป็นชื่อทางประวัติศาสตร์และภูมิศาสตร์ หมายถึงดินแดนทางด้านตะวันออกเฉียงใต้ของทวีปยุโรป มีพื้นที่ประมาณ 550,000 ตร.กม. และมีประชากรรวมกันราว 53 ล้านคน ชื่อนี้มาจากชื่อของเทือกเขาบอลข่านที่พาดผ่านใจกลางประเทศบัลแกเรียไปยังด้านตะวันออกของสาธารณรัฐเซอร์เบีย

## ประเทศในดินแดนปัจจุบัน
ในปัจจุบัน ประเทศเหล่านี้ตั้งอยู่ในคาบสมุทรบอลข่าน
* 
* 
* 
*  (เฉพาะทางตะวันตกเฉียงใต้)
* 
* 
* border|21x21px โรมาเนีย (เฉพาะทางตอนใต้ของแม่น้ำดานูบ,บางครั้งจะไม่นับว่าเป็นส่วนหนึ่งของบอลข่าน)
*  เซอร์เบีย (ตั้งแต่ตอนใต้ของกรุงเบลเกรดเป็นต้นไป)
*  มอนเตเนโกร
*  คอซอวอ
*  (เฉพาะทางตอนใต้)
*  (เฉพาะฝั่งยุโรป)

## เขตเวลา
เขตเวลาในคาบสมุทรบอลข่านมีการกำหนดดังต่อไปนี้

* พื้นที่ที่อยู่ในเขตเวลา UTC+01:00: คอซอวอ, โครเอเชีย, เซอร์เบีย, บอสเนียและเฮอร์เซโกวีนา, มอนเตเนโกร, มาซิโดเนียเหนือ, สโลวีเนีย และแอลเบเนีย
* พื้นที่ที่อยู่ในเขตเวลา UTC+02:00: กรีซ, บัลแกเรีย และโรมาเนีย
* พื้นที่ที่อยู่ในเขตเวลา UTC+03:00: ตุรกี

## อ้างอิง

* Banac, Ivo (1984). The National Question in Yugoslavia: Origins, History, Politics. Ithaca, N.Y.: Cornell University Press. ISBN 978-0-8014-9493-2.


บ
หมวดหมู่:ภูมิศาสตร์ยุโรป
หมวดหมู่:ภูมิภาคในทวีปยุโรป
ทะเลเมดิเตอร์เรเนียน

thumb|300px|ภาพถ่ายดาวเทียมของทะเลเมดิเตอร์เรเนียน

**ทะเลเมดิเตอร์เรเนียน** () เป็นทะเลระหว่างทวีป คั่นกลางทวีปยุโรปและดินแดนอานาโตเลียที่อยู่ทางเหนือ ทวีปแอฟริกาที่อยู่ทางใต้ และทวีปเอเชียที่อยู่ทางตะวันออก ครอบคลุมพื้นที่ประมาณ 2.5 ล้านตารางกิโลเมตร (คิดเป็นร้อยละ 0.7 ของพื้นผิวน้ำทะเลทั้งหมดในโลก) และมีส่วนที่เชื่อมต่อกับมหาสมุทรแอตแลนติกผ่านทางช่องแคบยิบรอลตาร์ คำในภาษาอังกฤษ *Mediterranean* มาจากภาษาละติน *mediterraneus* หมายถึง 'ภายในแผ่นดิน' (*medius* 'กลาง'   *terra* 'แผ่นดิน, โลก') ในภาษากรีกใช้ว่า "mesogeios" – จากคำกรีก μέσος (*mésos)* แปลว่า "ในท่ามกลาง", และ γήινος (*gḗinos)* แปลว่า "แห่งแผ่นดิน" – ซึ่งแสดงถึงลักษณะทะเลที่มีแผ่นดินล้อมรอบ ตามหลักฐานทางธรณีวิทยาแล้ว ทะเลเมดิเตอร์เรเนียนถูกตัดออกจากมหาสมุทรแอตแลนติก เมื่อ 5.9 ล้านปีก่อน และอยู่ในภาวะระเหยแห้ง (dessicated) โดนสิ้นเชิงเป็นช่วงเวลานานราว 6 แสนปี หรือที่เรียกว่า วิกฤติระดับเกลือยุคเมสซิเนียน (Messinian Salinity Crisis) ก่อนที่จะถูกน้ำท่วมใหญ่เพิ่มระดับน้ำให้เต็มอีกครั้งในยุคซานคลีอัน 

ทะเลเมดิเตอร์เรเนียนมีความลึกเฉลี่ย 1,500 ม. (4,900 ฟุต) และจุดลึกสุดที่บันทึกไว้ คือ 5,267 ม. (17,280 ฟุต) ในร่องลึกคาลิปโซ (Calypso Deep) ในทะเลไอโอเนียน ทะเลเมดิเตอร์เรเนียนถูกล้อมรอบด้วยชายฝั่งของทวีปยุโรปใต้ ชายฝั่งของเอเชียไมเนอร์ และชายฝั่งแอฟริกาเหนือ ตั้งอยู่ระหว่างละติจูด 30 °และ 46 ° N และลองจิจูด 6 ° W และ 36 ° E มีความยาวตามทิศตะวันตก - ตะวันออก เมื่อวัดจากช่องแคบยิบรอลตาร์ไปจนถึงอ่าว Iskenderun บนชายฝั่งตะวันตกเฉียงใต้ของตุรกี อยู่ที่ประมาณ 4,000 กิโลเมตร ( 2,500 ไมล์) มีความยาวตามทิศเหนือ - ใต้โดยเฉลี่ยของทะเล วัดจากชายฝั่งทางใต้ของโครเอเชีย ถึงลิเบียประมาณ 800 กม. (500 ไมล์)

ทะเลเมดิเตอร์เรเนียนเป็นเส้นทางที่สำคัญสำหรับพ่อค้าและนักเดินทางในสมัยโบราณ มันช่วยอำนวยความสะดวกทางการค้าและการแลกเปลี่ยนทางวัฒนธรรมระหว่างผู้คนในภูมิภาค ประวัติศาสตร์ของภูมิภาคในเมดิเตอร์เรเนียนจึงมีความสำคัญอย่างยิ่งต่อการเข้าใจต้นกำเนิดและการพัฒนาของอารยธรรมสมัยใหม่หลายแห่ง

## สมุทรศาสตร์
การเป็นทะเลที่เกือบจะไม่มีทางออกสู่มหาสมุทร ได้ส่งผลกระทบต่อเงื่อนไขหลายประการในทะเลเมดิเตอร์เรเนียน: ตัวอย่างเช่น กระแสน้ำขึ้นลงมีจำกัดมากเนื่องจากการเชื่อมต่อที่แคบกับมหาสมุทรแอตแลนติก นอกจากนี้ทะเลเมดิเตอร์เรเนียนยังมีสีฟ้าลึกซึ่งเป็นลักษณะที่เป็นเอกลักษณ์อย่างเห็นได้ชัด

ทะเลเมดิเตอร์เรเนียนมีระดับการระเหยตัวที่สูงกว่าปริมาณน้ำฝน และอัตราการไหลลงสู่ทะเลของแม่น้ำมาก โดยเฉพาะอย่างยิ่งอัตราการระเหยสูงในซีกตะวันออกทำให้ระดับน้ำลดลงและความเค็มเพิ่มขึ้นทางทิศตะวันออก ความเค็มเฉลี่ยในอ่างทะเล คือ 38 PSU ที่ความลึก 5 เมตร อุณหภูมิของน้ำในส่วนที่ลึกที่สุดของทะเลเมดิเตอร์เรเนียนคือ 13.2 ° C (55.8 ° F)

## ประเทศที่มีดินแดนติดกับทะเลเมดิเตอร์เรเนียน
# ฝรั่งเศส
# สเปน
# อิตาลี
# บอสเนียและเฮอร์เซโกวีนา
# กรีซ
# ตุรกี
# ไซปรัส
# เลบานอน
# ซีเรีย
# อิสราเอล
# อียิปต์
# ลิเบีย
# ตูนิเซีย
# แอลจีเรีย
# โมร็อกโก
# สโลวีเนีย
# โครเอเชีย
# มอนเตเนโกร
# แอลเบเนีย
# มอลตา
# โมนาโก
# ยิบรอลตาร์
# ปาเลสไตน์

## อ้างอิง


เมดิเตอร์เรเนียน
สถาปัตยกรรมศาสตร์

: *สำหรับความหมายอื่นดูที่ [[สถาปัตยกรรม]] และ [[สถาปัตยกรรมคอมพิวเตอร์]]*
**สถาปัตยกรรมศาสตร์** เป็นการศึกษาสถาปัตยกรรมที่ผสมผสานเทคนิควิทยาการทั้งทางวิทยาศาสตร์ ศิลปะ และวัฒนธรรม เข้าด้วยกัน เพื่อตอบสนองความต้องการในการดำรงชีวิตของมนุษย์ ในด้านสภาพแวดล้อมทางกายภาพที่อาศัย วัฒนธรรม ความเป็นอยู่ของคนในพื้นที่นั้น สนองตอบใน*เชิงจิตวิทยา* ซึ่งผู้ออกแบบต้องเข้าใจความต้องการในการใช้พื้นที่นั้น ๆ อย่างลึกซึ้งอันมีผลกับการออกแบบที่ดี และไม่ดี หรืออาจกล่าวได้ว่าเป็นศิลปวิทยาการ ในการออกแบบอาคารและสิ่งเกี่ยวเนื่อง เพื่อพัฒนาสภาพแวดล้อมทางกายภาพให้เหมาะสมในการดำรงชีวิตของมนุษย์ โดยครอบคลุมตั้งแต่ระดับมหัพภาค ถึงจุลภาค เช่น การวางผังชุมชน  การออกแบบชุมชน ภูมิสถาปัตยกรรม สถาปัตยกรรมศาสตร์เป็นสาขาวิชาที่จะต้องเรียนรู้เกี่ยวกับสิ่งที่เกี่ยวข้องกับมนุษย์ในหลายด้าน ไม่ว่าจะเป็นเรื่องรูปแบบศิลปะ เรื่องของชุมชน เรื่องของพฤติกรรมมนุษย์ และเรื่องอื่นที่เกี่ยวข้องอีกมากมาย ถือเป็นศาสตร์ที่มีศาสตร์อื่นมาเกี่ยวข้องเป็นจำนวนมาก จนยากที่จะสรุปลงไปได้ว่ามี ศาสตร์สาขาใดมาเกี่ยวข้องบ้าง

## สาขาวิชาของสถาปัตยกรรมศาสตร์
โดยสากลแล้ว แบ่งออกได้เป็น 4 สาขาคือ
* สถาปัตยกรรมหลัก (architecture)
* ภูมิสถาปัตยกรรม (landscape architecture)
* สถาปัตยกรรมภายในและมัณฑนศิลป์ (interior architecture)
* สถาปัตยกรรมผังเมือง (urban architecture)

## วิชาชีพสถาปัตยกรรมในประเทศไทย
สถาปนิกเป็น วิชาชีพที่มีการควบคุมภายใต้พระราชบัญญัติสถาปนิก พ.ศ. 2543 โดยมีสมาคมสถาปนิกสยาม ในพระบรมราชูปถัมภ์ (Association of Siamese Architects) สถาปนาขึ้นเมื่อปี พ.ศ. 2477 เป็นศูนย์กลางในการส่งเสริมวิชาชีพด้านสถาปัตยกรรมและติดต่อประสานงานระหว่างสถาปนิกด้วยกัน ส่วนสภาสถาปนิก (Council of Architects) มีหน้าที่ออกใบอนุญาตประกอบวิชาชีพสถาปัตยกรรมควบคุม (ก.ส.) รับรองคุณวุฒิ รวมทั้งควบคุมจรรยาบรรณวิชาชีพของสถาปนิก

## มหาวิทยาลัยที่เปิดสอนวิชาสถาปัตยกรรมศาสตร์
* รายชื่อคณะสถาปัตยกรรมศาสตร์ในประเทศไทย มหาวิทยาลัยทั้งหมดที่เปิดสอน
* รายชื่อคณะสถาปัตยกรรมศาสตร์ในสหรัฐอเมริกา มหาวิทยาลัยชั้นนำส่วนหนึ่งที่เปิดสอน

## สถาปัตยกรรมศาสตร์ กับ ฮวงจุ้ย
สถาปัตยกรรมศาสตร์ในบางส่วนจะมีการใกล้เคียง กับการศึกษาฮวงจุ้ยศาสตร์ของชาวจีนในการวางตำแหน่งอาคารโดยที่เน้นศึกษาลม (ฮวง) และน้ำ (จุ้ย) ในการออกงานในทางสถาปัตยกรรม มีการศึกษาทิศทางของลม ทิศทางของแสงแดด แนวทางของน้ำ และสถาพแวดล้อมอื่น ๆ เพื่อให้การดำรงอาศัยของมนุษย์อยู่ใน สภาวะอยู่สบาย ตัวอย่างการออกแบบทางสถาปัตยกรรม ได้แก่ การวางตัวของอาคารเพื่อให้มีการหมุนเวียนของลม เพื่อป้องกันการสะสมของอากาศเก่า จะทำให้ผู้อยู่อาศัยป่วยเป็นโรค หรือการวางตัวของอาคารในทิศทางที่ไม่ปะทะ กับลมหรือแสงแดดโดยตรง เพื่อให้ระบบสภาวะอากาศภายใน ไม่หนาวหรือร้อนเกินไปทำให้ผู้อยู่อาศัยเกิดความไม่สบายเช่นกัน

## ดูเพิ่ม
* สำนักชิคาโก

## แหล่งข้อมูลอื่น
* สมาคมสถาปนิกสยามในพระบรมราชูปถัมภ์ 
* สภาสถาปนิก 


หมวดหมู่:สถาปัตยกรรม
ดาราศาสตร์สมัครเล่น

**ดาราศาสตร์สมัครเล่น** เป็นงานอดิเรกอย่างหนึ่งที่เกี่ยวข้องกับการสังเกตวัตถุท้องฟ้า โดยทั่วไปเป็นการสังเกตวัตถุท้องฟ้าและปรากฏการณ์ท้องฟ้าที่เกิดขึ้นในเวลากลางคืน แต่บางครั้งนักดาราศาสตร์สมัครเล่นก็สนใจศึกษาวัตถุท้องฟ้าในเวลากลางวัน เช่น จุดมืดดวงอาทิตย์และสุริยุปราคา

ส่วนใหญ่นักดาราศาสตร์สมัครเล่นจะอาศัยเพียงตาเปล่าเท่านั้นโดยไม่มีอุปกรณ์ใด ๆ แต่เมื่อมีประสบการณ์มากขึ้น นิยมใช้กล้องสองตาและกล้องโทรทรรศน์ที่สามารถพกพาไปไหนมาไหนได้

## ดาราศาสตร์สมัครเล่นกับการวิจัยทางวิทยาศาสตร์

โดยปกติ การวิจัยทางวิทยาศาสตร์ไม่ได้เป็นเป้าหมายหลักของนักดาราศาสตร์สมัครเล่น แต่หลายคนก็มีส่วนช่วยและประสบความสำเร็จในการร่วมมือกับนักดาราศาสตร์อาชีพ เพื่อให้ได้มาซึ่งข้อมูลที่เป็นประโยชน์ต่อความรู้ทางดาราศาสตร์ บ่อยครั้งที่ดาราศาสตร์ได้รับการกล่าวถึงว่าเป็นสาขาที่เหลืออยู่ไม่มากในหมวดวิทยาศาสตร์ ที่ผู้สนใจเป็นงานอดิเรก สามารถให้ข้อมูลที่มีคุณค่าต่อองค์ความรู้ด้านดาราศาสตร์

ตัวอย่างเช่น นักดาราศาสตร์สมัครเล่นสามารถติดตามการเปลี่ยนแปลงความสว่างของดาวแปรแสง ติดตามการเคลื่อนที่ของดาวเคราะห์น้อย สังเกตการบังกันระหว่างดาวเคราะห์น้อยกับดาวฤกษ์เพื่อหาขนาดและรูปร่าง และการบังกันระหว่างดวงจันทร์กับดาวฤกษ์ เพื่อหาความสูง-ต่ำของภูมิประเทศบนดวงจันทร์

ในอดีตและปัจจุบัน นักดาราศาสตร์สมัครเล่นมีบทบาทสำคัญยิ่งในการค้นพบดาวหางดวงใหม่ แม้ว่าขณะนี้โครงการค้นหาวัตถุใกล้โลก เช่น โครงการวิจัยดาวเคราะห์น้อยใกล้โลกลินคอร์น และโครงการค้นหาและติดตามดาวเคราะห์น้อยใกล้โลก สามารถค้นพบดาวหางได้รวดเร็วกว่ามนุษย์

## สมาคมสำหรับนักดาราศาสตร์สมัครเล่น

สมาคมดาราศาสตร์มีอยู่หลายแห่งกระจัดกระจายอยู่ทั่วโลก เป็นแหล่งที่นักดาราศาสตร์สมัครเล่นสามารถพบปะสังสรรค์ แลกเปลี่ยนความคิดเห็นในสิ่งที่สนใจร่วมกัน การนัดพบปะกันในหมู่สมาชิกมักเรียกว่า "สตาร์ปาตี้" สมาคมในเมืองใหญ่ที่มีอุปสรรคในการดูดาวอย่างมลพิษทางแสง อาจพบปะกันโดยเน้นไปที่การจัดบรรยายพิเศษจากนักดาราศาสตร์อาชีพ หรืออาจจัดกิจกรรมอื่น ๆ เช่น การสร้างกล้องโทรทรรศน์อย่างง่าย เป็นต้น

## ดูเพิ่ม
* ดาราศาสตร์
* สมาคมดาราศาสตร์ไทย

หมวดหมู่:ดาราศาสตร์ 
หมวดหมู่:งานอดิเรก
กล้องสองตา

thumb|150px|A typical Porro prism binoculars design.<br />
'''1''' - Objective <br />'''2-3''' - Porro prisms <br />'''4''' Eyepiece
thumb|กล้องสองตาแบบกาลิเลโอ
thumb|กล้องสองตาแบบกาลิเลโอ
**กล้องสองตา** ( มาจากภาษาละติน *bi-* "สอง" และ *oculus* "ตา") คือ อุปกรณ์ที่ใช้สำหรับส่องดูวัตถุที่อยู่ห่างไกลให้มีขนาดใหญ่ขึ้น โดยอาศัยเลนส์และปริซึม โดยปริซึมทำหน้าที่สะท้อนและหักเหแสง กลับภาพจากภาพหัวกลับให้เป็นภาพหัวตั้ง ภาพที่ได้จึงต่างจากที่เห็นในกล้องโทรทรรศน์ธรรมดา

ข้อกำหนดของกล้องสองตาแต่ละกล้อง มักบอกด้วยตัวเลขสองตัวคั่นกลางด้วยกากบาท "×" เช่น "7×50" หมายถึงกล้องสองตานี้มีกำลังขยาย 7 เท่า เส้นผ่านศูนย์กลางของเลนส์วัตถุมีขนาด 50 มิลลิเมตร

กล้องสองตามีขนาดตั้งแต่ 3×10 ที่มักใช้ในโรงละคร ขนาด 7×50 หรือ 10×50 ที่มักใช้ส่องดูกลางแจ้ง และอาจมีขนาดใหญ่ถึง 20×80 หรือ 20×140 กล้องขนาดใหญ่มีน้ำหนักมาก ทำให้เมื่อยแขนได้ จึงต้องอาศัยระบบขาตั้งกล้องที่ช่วยให้ภาพไม่สั่นไหว

หมวดหมู่:ทัศนูปกรณ์